**Ministru kabineta noteikumu projekta**

**“Grozījumi Ministru kabineta 2013.gada 25.jūnija noteikumos Nr.337 “Noteikumi par atkritumu apsaimniekošanas reģioniem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2013.gada 25.jūnija noteikumos Nr.337 “Noteikumi par atkritumu apsaimniekošanas reģioniem”” (turpmāk – noteikumu projekts) paredz ietvert Bauskas novadu Pierīgas atkritumu apsaimniekošanas reģionā un izslēgt to no Zemgales atkritumu apsaimniekošanas reģiona. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts tiek izdots saskaņā ar Atkritumu apsaimniekošanas likuma 10. panta pirmo daļu.  |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Atkritumu apsaimniekošanas likuma 21. panta pirmā daļa paredz, ka to pašvaldību administratīvajās teritorijās, kuras atrodas attiecīgajā atkritumu apsaimniekošanas reģionā, radītos sadzīves atkritumus apglabā tikai attiecīgā atkritumu apsaimniekošanas reģiona sadzīves atkritumu poligonā vai nodod tos attiecīgajās pārkraušanas stacijās. Pašvaldība slēdz līgumu ar šā poligona apsaimniekotāju par tās administratīvajā teritorijā savākto sadzīves atkritumu apglabāšanu. Pašvaldību iedalījums atkritumu apsaimniekošanas reģionos ir noteikts Ministru kabineta 2013. gada 25. jūnija noteikumos Nr. 337 “Noteikumi par atkritumu apsaimniekošanas reģioniem”” (turpmāk – MK noteikumi Nr. 373).Atbilstoši Zemgales reģionālajam atkritumu apsaimniekošanas plānam 2007. - 2013. gadam[[1]](#footnote-2) Jelgavas, Dobeles, Bauskas pilsētu un rajonu pašvaldību vajadzībām tika izstrādāts un realizēts projekts “Zemgales reģiona sadzīves atkritumu apsaimniekošana Latvijā” Nr. 2004/LV/16/C/PE/005. Projekts paredzēja visu Bauskas rajonā atrodošos mazo izgāztuvju slēgšanu un rekultivāciju, sadzīves atkritumu izgāztuves “Grantiņi” rekonstrukciju – vecās izgāztuves rekultivāciju un jaunā atkritumu apglabāšanas poligona izbūvi. Jaunais sadzīves atkritumu apglabāšanas poligons “Grantiņi” tika uzbūvēts blakus vecajai sadzīves atkritumu izgāztuvei „Grantiņi”, kas projekta ietvaros tika rekultivēta.Valsts vides dienesta Jelgavas reģionālā vides pārvalde (turpmāk – Pārvalde) 2013. gada 5. jūlijā ir izsniegusi SIA “Vides Serviss”, reģistrācijas Nr. 43603000807, sadzīves atkritumu poligona “Grantiņi” (turpmāk – Poligons) darbībai A kategorijas atļauju Nr. JE13IA0002 (turpmāk – atļauja) saskaņā ar likuma “Par piesārņojumu” 1. pielikuma piektās daļas 4. punktu.[[2]](#footnote-3) Sadzīves atkritumu poligons “Grantiņi” atrodas Codes pagasta Bauskas novadā. Atļauja ir izdota uz visu iekārtas darbības laiku. Atļauja ir izsniegta Poligona darbībai, tai skaitā atkritumu apglabāšanai Poligona krātuvē ar platību 1 ha ar kopējo apglabājamo atkritumu daudzumu 80 000 m3 jeb 96 000 tonnas uz visu ekspluatācijas laiku – līdz 2019. gada 31. decembrim. Pārvalde 2019. gada 24. oktobrī pieņēma lēmumu Nr. JE19VL0064, kurā noteikts slēgt SIA “Vides serviss” apsaimniekoto Poligonu pēc pilnīgas krātuves piepildīšanas. 2019. gada 20. decembrī Pārvalde, ņemot vērā SIA “Vides serviss” 2019. gada 19. decembra iesniegumā sniegtos skaidrojumus un argumentus (atkritumu poligona krātuves piepildījums pašreiz ir 98%), kā arī Bauskas novada Domes 2019. gada 29. oktobra vēstuli Nr. 3.14.12/2335 “*Par poligona “Grantiņi”**slēgšanu pēc pilnīgas krātuves piepildīšanas (100%)*, ir pagarinājusi sadzīves atkritumu apglabāšanas poligona "Grantiņi" krātuves ekspluatācijas laiku līdz **2020. gada 1. aprīlim.**  Atbilstoši Ministru kabineta 2011. gada 27. decembra noteikumu Nr. 1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” (turpmāk – MK noteikumi Nr.1032) 70.1. un 70.5. apakšpunktam[[3]](#footnote-4), SIA “Vides serviss” 2019. gada 17. oktobrī iesniedza Pārvaldē iesniegumu Nr. 1.13/240 (ar 2019. gada 22. oktobrī elektroniski iesniegtiem papildinājumiem) lēmuma pieņemšanai par Poligona slēgšanu. 2019. gada oktobrī tika veikts Poligona topogrāfiskais uzmērījums, kurā tika konstatēts, ka atkritumu krātuves aizpildītais tilpums ir 71361, 53 m3 un neaizpildītais tilpums ir 8638,47 m3, tātad krātuves aizpildījums ir 97% no atļaujā atļautā apglabājamo atkritumu tilpuma. Līdz 2019. gada beigām krātuvē bija plānots apglabāt 1400 tonnas sadzīves atkritumu, līdz krautuves aizpildījums sasniegs 99% no maksimālā tilpuma. Saskaņā ar MK noteikumu Nr. 1032 79.1. apakšpunktu slēgta poligona rekultivācijas būvprojektēšanas uzsākšanai ir nepieciešams attiecīgās pašvaldības lēmums par poligona slēgšanu un Pārvaldes izdoti tehniskie noteikumi atkritumu poligona slēgšanai un rekultivācijai atbilstoši Ministru kabineta 2015. gada 27. janvāra noteikumu Nr. 30 “Kārtība, kādā valsts vides dienests izdod tehniskos noteikumus paredzētajai darbībai” (turpmāk – MK noteikumi Nr. 30) pielikuma 10.2. apakšpunktam[[4]](#footnote-5). Bauskas novada dome 2019. gada 26. septembrī pieņēma lēmumu (sēdes prot. Nr. 12, 20. punkts) “Par poligona “Grantiņi” slēgšanu un apsaimniekošanu pēc slēgšanas”, ar kuru pašvaldība nolēma slēgt Poligonu un izbeigt tā darbību 2019. gada 31. decembrī. Atbilstoši MK noteikumiem Nr. 30 SIA “Vides serviss” 2019. gada 18. oktobrī ir iesniedzis Pārvaldē iesniegumu tehnisko noteikumu saņemšanai Poligona slēgšanai un rekultivācijai. Atbilstoši Atkritumu apsaimniekošanas likuma 22. panta pirmās daļas 3. punktam[[5]](#footnote-6) atkritumu poligona īpašnieks vai apsaimniekotājs veic pasākumus un sedz izdevumus, kas saistīti ar atkritumu poligona vai izgāztuves slēgšanu un rekultivāciju, slēgta poligona monitoringu un uzturēšanu (slēgta poligona teritorijas uzturēšana atbilstoši ugunsdrošības prasībām un rekultivētā poligona krātuves virskārtas izolējošā seguma uzturēšana atbilstoši normatīvajos aktos par poligonu apsaimniekošanu noteiktajām prasībām), kā arī ar atkritumu reģenerācijas vai atkritumu apglabāšanas iekārtas darbības izbeigšanu.**Iespējamo alternatīvo risinājumu izvērtējums:**1. Jauna sadzīves atkritumu poligona būvniecība

Zemgales reģionālajā atkritumu apsaimniekošanas plānā 2014. - 2020. gadam norādīts, ka nākošajā plānošanas periodā paredzēts rekultivēt atkritumu apglabāšanas šūnas poligonos “Brakšķi” un “Grantiņi”. Jelgavas pilsētas un Bauskas novada pašvaldībām būs jāpieņem lēmums par jaunu atkritumu apglabāšanas šūnu būvniecību. Reģionā nepieciešams izbūvēt divas jaunas atkritumu apglabāšanas šūnas. Tiek izskatīta iespēja apglabāšanas šūnas izbūvēt blakus jau esošajām atkritumu apglabāšanas šūnām - Līvbērzes pagastā, Jelgavas novadā “Brakšķos” un Bauskas novadā “Grantiņos”. Atbilstoši Vides aizsardzības un reģionālās attīstības ministrijas (turpmāk – VARAM) rīcībā esošajai informācijai, Bauskas novada pašvaldība nav pieņēmusi lēmumu par jaunas atkritumu apglabāšanas šūnas būvniecību. Saskaņā ar Atkritumu apsaimniekošanas valsts plānu 2013. - 2020.gadam, plāna darbības periodā **nav paredzēta jaunu atkritumu poligonu būvniecība**, bet uzcelto poligonu paplašināšana līdz to projektētajai jaudai, ņemot vērā ekonomisko pamatojumu un lietderību. Minētā pasākuma izmaksas tiks segtas no atkritumu poligonus apsaimniekojošo komersantu līdzekļiem. 1. Bauskas novada sadzīves atkritumu apglabāšana citā sadzīves atkritumu apglabāšanas poligonā.

Ņemot vērā atkritumu pārvadājumu izmaksas, tika izvērtēti iespējamie risinājumi Bauskas novadā savākto atkritumu pārvadāšanai uz poligoniem, kuru neaizpildītais tilpums ir pietiekams attiecīgā atkritumu daudzuma apglabāšanai un kuri atrodas 200 kilometru rādiusā ap sadzīves atkritumu poligonu “Grantiņi” (sk.1. attēlu) – sadzīves atkritumu poligons “Pentuļi” Ventspils atkritumu apsaimniekošanas reģionā (turpmāk – AAR), sadzīves atkritumu poligons “Ķīvītes” Liepājas AAR, sadzīves atkritumu poligons “Brakšķi” Zemgales AAR, sadzīves atkritumu poligons “Getliņi” Pierīgas AAR, sadzīves atkritumu poligons “Daibe” Ziemeļvidzemes AAR un poligonu “Dziļā Vāda” Vidusdaugavas AAR (sk. pielikuma 1., 2. un 3.attēlu). Tika izvērtēti tādi ekonomiskie aspekti kā papildus transportēšanas attālums un Sabiedrisko pakalpojumu regulēšanas komisijas apstiprinātais tarifs par sadzīves atkritumu apglabāšanu attiecīgajā poligonā[[6]](#footnote-7):**Tabula. Ekonomisko parametru salīdzinājums**

|  |  |  |
| --- | --- | --- |
| Sadzīves atkritumu apglabāšanas poligons un AAR | Papildus transportēšanas attālums (km) | Pie DRN likmes 50 *euro*/tonna[[7]](#footnote-8) |
| Poligona DRN daļa (*euro*/tonna) | Poligona apglabāšanas tarifs (*euro*/tonna) | Poligona tarifs (*euro*/tonna) |
| “Pentuļi” (Ventspils AAR) | 446 (vairāk par 200 km vienā virzienā) | 0,59 | 42,34 | 42,93 |
| “Ķīvītes” (Liepājas AAR) | 434 (vairāk par 200 km vienā virzienā) | 19,04 | 35,92 | 54,96 |
| “Brakšķi” (Zemgales AAR) | 110 | 22,06 | 34,66 | 56,72 |
| “Daibe” (Ziemeļvidzemes AAR) | 290 | 24,78 | 42,01 | 66,79 |
| “Getliņi” (Pierīgas AAR) | 110 | 19,15 | 41,66 | 60,81 |
| “Dziļā Vāda” (Vidusdaugavas AAR) | 354 | 27,50 | 42,12 | 69,62 |
| “Grantiņi” (Zemgales AAR) | 0 | 50,00 | 22,47 | 72,47 |

No tabulā ietvertā izvērtējuma izriet, ka ekonomiski vispamatotākais risinājums būtu Bauskas novada sadzīves atkritumus nogādāt apglabāšanai Zemgales AAR sadzīves atkritumu poligonā “Brakšķi”. Tomēr SIA “Jelgavas komunālie pakalpojumi”, reģistrācijas Nr. 43603022128, kura ir sadzīves atkritumu poligona “Brakšķi” operators, 2019. gada 25. oktobra vēstulē Nr. 01-09.2/111 ir informējusi SIA “Vides serviss”, ka saskaņā ar Valsts atkritumu apsaimniekošanas plānu 2013. - 2020.gadam un Zemgales reģionālo atkritumu apsaimniekošanas plānu 2014. - 2020.gadam Bauskas novadā savāktie nešķirotie sadzīves atkritumi ir nogādājami poligonā “Grantiņi”. Atkritumu apsaimniekošanas likuma 1.panta 18. apakšpunkts un 22. panta trešā daļa noteic, ka poligonā var tikt apglabāti tikai apglabāšanai sagatavoti atkritumi. Plānojot un izbūvējot atkritumu šķirošanas staciju “Brakšķi”, tās projektētā jauda atbilda tobrīd poligonā piegādāto nešķiroto sadzīves atkritumu apjomam. SIA “Jelgavas komunālie pakalpojumi” kā poligona “Brakšķi” operators iesniedza pieteikumu ES Kohēzijas fonda līdzekļu piesaistei darbības programmā 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” bioloģisko atkritumu pārstrādes iekārtas izveidei, kas tika noraidīts, nepietiekamā finansējuma dēļ. Ņemot vērā iepriekšminēto reālo situāciju, ka pašlaik darbojošās atkritumu šķirošanas stacijas “Brakšķi” jaudas jau tiek izmantotas pilnībā, **SIA “Jelgavas komunālie pakalpojumi” pie pašreizējās kapacitātes nevar nodrošināt normatīvajos aktos noteikto prasību izpildi – nešķirotu sadzīves atkritumu apjomam (5500 – 5700 tonnas gadā) un līdz ar to pieņemt šos atkritumus poligonā “Brakšķi”.**Atbilstoši tabulā ietvertajai analīzei, ekonomiski pamatoti būtu nogādāt Bauskas novada sadzīves atkritumus apglabāšanai sadzīves atkritumu poligonā “Getliņi”. Sadzīves atkritumu poligona “Getliņi” apsaimniekotājs SIA “Getliņi EKO”, reģistrācijas Nr. 40003367816, 2019.gada 29. novembra vēstulē Nr. 232/2019 ir norādījis, ka atbilstoši šobrīd spēkā esošajiem normatīvajiem aktiem atkritumu apsaimniekošanas jomā SIA “Getliņi EKO” nevar pieņemt sadzīves atkritumus no pašvaldības, kura neietilpst Pierīgas AAR. Atkritumu apsaimniekošanas likuma 21. panta pirmā daļa noteic, ka to pašvaldību administratīvajās teritorijās, kuras atrodas attiecīgajā atkritumu apsaimniekošanas reģionā, radītos sadzīves atkritumus apglabā tikai attiecīgā atkritumu apsaimniekošanas reģiona sadzīves atkritumu poligonā vai nodod tos attiecīgajās pārkraušanas stacijās. Pašvaldība slēdz līgumu ar šā poligona apsaimniekotāju par tās administratīvajā teritorijā savākto sadzīves atkritumu apglabāšanu. Atbilstoši MK noteikumu Nr. 337 pielikumam Bauskas novads ietilpst Zemgales AAR. Gadījumā, **ja tiek rasta** un ar SIA “Getliņi EKO” dalībniekiem saskaņota **iespēja Bauskas novada pašvaldībai mainīt sadzīves atkritumu poligonu, kurā tā apglabā savā administratīvajā teritorijā savāktos nešķirotos sadzīves atkritumus, SIA “Getliņi EKO” var izskatīt iespēju tos pieņemt, sagatavot apglabāšanai un apglabāt sadzīves atkritumu poligonā “Getliņi”.** Tā kā salīdzinoši īsā laika posmā – līdz 2020. gada I ceturkšņa beigām nav iespējams veikt nepieciešamos pasākumus, lai palielinātu atkritumu sagatavošanas apglabāšanai jaudas sadzīves atkritumu poligonā “Brakšķi”, VARAM ir sagatavojusi noteikumu projektu, kas paredz ietvert Bauskas novadu Pierīgas AAR un izslēgt no Zemgales AAR.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Valsts vides dienests, SIA “Vides serviss”.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SIA “Vides Serviss” - sadzīves atkritumu poligona “Grantiņi” apsaimniekotājs;SIA “Getliņi EKO” – sadzīves atkritumu poligona “Getliņi” apsaimniekotājs;Bauskas novada pašvaldība;Rīgas dome - (SIA “Getliņi EKO” kapitāldaļu turētājs)Stopiņu novada pašvaldība (SIA “Getliņi EKO” kapitāldaļu turētājs);Pierīgas AAR sadzīves atkritumu radītāji;Zemgales AAR sadzīves atkritumu radītāji;Bauskas novada sadzīves atkritumu radītāji. |
| 2. | Tiesiskā regulējuma ietekme uz tautsaimniecību un administratīvo slogu |  Tiesiskais regulējuma ietekme uz tautsaimniecību:1)noteikumu projekts nerada ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem2) noteikumu projekts nerada ietekmi uz Nacionālā attīstības plāna rādītājiem mikrolīmenī vai makrolīmenī;3) noteikumu projekts nerada ietekmi uz konkurenci;4) noteikumu projekts radīs pozitīvu ietekmi uz vidi, tā kā tiks nodrošinātas iespējas apglabāt Bauskas novadā savāktos sadzīves atkritumus atbilstoši normatīvajos aktos noteiktajām prasībām, tādejādi novēršot iespējamo vides piesārņojumu;5) noteikumu projekts radīs pozitīvu ietekmi uz veselību, tā kā tiks nodrošinātas iespējas apglabāt Bauskas novadā savāktos sadzīves atkritumus atbilstoši normatīvajos aktos noteiktajām prasībām, tādejādi novēršot iespējamo vides piesārņojumu;6) noteikumu projekts nerada ietekmi uz nevalstiskajām organizācijām. Atbilstoši Atkritumu apsaimniekošanas likuma 39. panta pirmajai daļai Bauskas novada pašvaldībai būs jāpārskata sadzīves atkritumu apsaimniekošanas maksa, tā kā Bauskas novada sadzīves atkritumu tiks apglabāti citā sadzīves atkritumu poligonā. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē  | Noteikumu projekts un sākotnējās ietekmes novērtējuma ziņojums 2020.gada 7.februārī ir publicēts VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē <https://www.mk.gov.lv> atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktam. |
| 3. | Sabiedrības līdzdalības rezultāti  | Noteikumu projekta sabiedriskās apspriešanas laikā sabiedrības viedokļi netika saņemti.  |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un

reģionālās attīstības ministrs J. Pūce

Doniņa 67026515

ilze.donina@varam.gov.lv

1. <http://www.zemgaleseko.lv/normativie-akti/zemgales-regionalais-atkritumu-apsaimniekosanas-plans-2014-2020g/> [↑](#footnote-ref-2)
2. Likuma “Par piesārņojumu” 1.pielikuma piektās daļas 4.punkts: 4) atkritumu poligoni saskaņā ar [Atkritumu apsaimniekošanas likumu](https://likumi.lv/ta/id/221378-atkritumu-apsaimniekosanas-likums), kuri var uzņemt vairāk nekā 10 tonnas atkritumu dienā vai kuru kopējā ietilpība pārsniedz 25 000 tonnas, izņemot inerto atkritumu poligonus; [↑](#footnote-ref-3)
3. Ministru kabineta 2011.gada 27.decembra noteikumu Nr.1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” 70.1. un 70.5.apakšpunkts: 70. Pārvalde pieņem lēmumu par poligona vai tā daļu slēgšanu, ja:

70.1. poligona projektētais tilpums, pamatojoties uz A vai B kategorijas piesārņojošu darbību atļaujā norādīto un gada pārskatā sniegto informāciju, ir aizpildīts; [...]

70.5. saņemts attiecīgā operatora rakstisks lūgums, kurā ir sniegta informācija par poligona vai tā daļas slēgšanas iemesliem. [↑](#footnote-ref-4)
4. Ministru kabineta 2015.gada 27.janvāra noteikumiem Nr.30 “Kārtība, kādā valsts vides dienests izdod tehniskos noteikumus paredzētajai darbībai” pielikuma 10.2.apakšpunkts: 10.2. atkritumu poligonu un izgāztuvju slēgšana un rekultivācija; [↑](#footnote-ref-5)
5. Atkritumu apsaimniekošanas likuma 22.panta pirmās daļas 3.apakšpunkts: **22.pants.** (1) Atkritumu poligona, izgāztuves, citu atkritumu apglabāšanas vai reģenerācijas iekārtu īpašnieks vai apsaimniekotājs: 3) veic pasākumus un sedz izdevumus, kas saistīti ar atkritumu poligona vai izgāztuves slēgšanu un rekultivāciju, slēgta poligona monitoringu un uzturēšanu (slēgta poligona teritorijas uzturēšana atbilstoši ugunsdrošības prasībām un rekultivētā poligona krātuves virskārtas izolējošā seguma uzturēšana atbilstoši normatīvajos aktos par poligonu apsaimniekošanu noteiktajām prasībām), kā arī ar atkritumu reģenerācijas vai atkritumu apglabāšanas iekārtas darbības izbeigšanu. [↑](#footnote-ref-6)
6. Sabiedrisko pakalpojumu regulēšanas komisijas apstiprinātais tarifs par sadzīves atkritumu apglabāšanu attiecīgajā poligonā <https://sprk.gov.lv/index.php/content/tarifi> [↑](#footnote-ref-7)
7. Atbilstoši Dabas resursu nodokļa likuma 3.pielikuma 2.tabulai [↑](#footnote-ref-8)